Encara som les Penèlopes, les Pandores i les amazones del món clàssic?

Sat, 15 Jan 2022 23:28:00 +0000

Helena, Pandora, Circe o les temibles amazones. Són dones de les quals hem sentit a parlar moltes vegades de les seves històries però sempre des de la perspectiva masculina. Una dona bella, Helena, que provoca una guerra entre 10 anys entre Troia i Esparta. La curiositat de Pandora que obre la caixa que escampa tots els mals pel món. O Penèlope, la fidel companya d'Ulisses, que espera pacientment la tornada de l'heroi teixint i desteixint. La mitologia grega és patriarcal, d'això no hi ha cap dubte. Però què hi ha més enllà d'aquests mites femenins dels quals sempre n'hem sentit a parlar? En parlem amb Mireia Rosich, directora del Museu Víctor Balaguer de Vilanova i la Geltrú i autora del llibre "En la estela del mito", Editorial Kairós.