Dues dones obren la caixa negra de Tinder

Sat, 29 Feb 2020 23:05:00 +0000

Si parlem d'aplicacions per trobar parella, tampoc podem oblidar el cantó més fosc d'aquestes aplicacions i el que se'n deriva. La periodista francesa Judith Duportail va descobrir l'algoritme de Tinder, després d'una llarga investigació. D'aquesta manera, va posar al descobert el sexisme i la vulnerabilitat que viuen les persones que hi participen. Per altra banda, i per si no n'hi hagués prou, l'artista i professora convidada de la Universitat de Postdam Joana Moll també va posar a prova les aplicacions de cites. Es va posar al lloc de les empreses que les desenvolupen i va decidir comprar les dades dels perfils d'usuaris que les utilitzen. El que va descobrir és que la informació de les persones que fan servir aplicacions per lligar pot estar a l'abast de tothom i de qualsevol empresa que la vulgui comprar i intercanviar amb altres, i que és una pràctica habitual. D'això en diuen "meravelles tecnològiques"!