La fotògrafa més jove del festival de Sitges

Thu, 05 Oct 2023 21:10:00 +0000

L'Helena Margalló té 15 anys i estudia 4t d'ESO a Reus, tot i que aquests dies és a Sitges amb els seus pares per participar en la capital mundial del cinema fantàstic i de terror. Hi va des que era a la panxa de la seva mare i des dels cinc anys que ho fa acreditada com a fotògrafa. Té més de 10.000 fotografies amb què vol fer una exposició i fins i tot l'actor Antonio Banderas li ha demanat que li fes una foto. Mentrestant, al barri del Poblenou de Barcelona, la Zoe Royuela, de només 14 anys, prepara la tercera temporada del podcast "Noies atrevides". Ella presenta i dirigeix un programa d'entrevistes on totes les convidades són dones.