Fibromiàlgia i dolor crònic, les malalties de les dones, encara amb moltes incògnites

Sat, 17 Dec 2022 23:05:00 +0000

Hi ha un grup de malalties que afecten especialment les dones i que estan invisibilitzades: són les síndromes de sensibilització central, com la fibromiàlgia, el dolor o la fatiga crònica, en què 9 de cada 10 persones que les tenen són dones. Hem conegut la Sònia Cejuela, que ara té 56 anys i en fa quasi 20 que li van diagnosticar fibromiàlgia i fatiga crònica, i ens ha explicat com el diagnòstic li ha canviat la vida: no treballa i ha hagut d'aprendre a conviure amb el dolor. N'hem parlat amb la reumatòloga de l'Hospital d'Igualada Dolors Grados Cànovas i amb la psicòloga clínica Núria Pérez, que fa 20 anys que col·labora amb l'Associació Catalana d'Afectats per la Fibromiàlgia (ACAF).