Sandra Bestraten: "En arquitectura, encara que l'autoria sigui compartida, es visibilitza l'home"

Sat, 02 Apr 2022 22:32:00 +0000

Quan passegem per la nostra ciutat, o quan estem de vacances, mirem alguns edificis, i sovint pensem, quin és l'arquitecte? Sempre ens ve al cap la imatge d'un senyor. Així ens ha explicat la història de l'art, les ciutats, l'urbanisme. I és cert, que tot allò que envolta a la construcció ha estat un terreny masculí durant segles, però també fa una colla d'anys que això està canviant. Tot i això, moltes dones arquitectes no acabaran treballant del seu ofici, la majoria cobren menys que un home i quan es tracta de donar-los premis, doncs ja us ho podeu imaginar, el desert. Per què passa això? No té totes les respostes, però en té unes quantes, Sandra Bestraten, arquitecta i presidenta de la demarcació de Barcelona del Col·legi d'Arquitectes de Catalunya i també professora a l'Escola d'Arquitectura.