Contra l'efecte Matilda, les científiques reclamen el seu protagonisme

Sat, 06 Feb 2021 23:05:41 +0000

Parlem amb tres científiques i investigadores, Maria José Yzuel, Sònia Estradé i Arancha González, sobre el que s'anomena "efecte Matilda", la constant invisibilització de la dona en l'àmbit de la ciència. No surten als llibres d'història, el resultat de les seves investigacions queda molts cops diluït entre la gran majoria d'homes que es dediquen a la ciència: bé perquè els científics homes en reclamen l'autoria, o bé perquè directament no es creu que el que investiguen tingui prou importància. També ens parlen de la dificultat de ser mares i fer carrera en el món de la investigació científica i reclamen "feminisme i sororitat" per guanyar visibilització.