La Barnahus de Tarragona, la casa on s'escolta les criatures

Sat, 19 Mar 2022 23:22:00 +0000

Sovint les víctimes d'abús sexual infantil es troben incredulitat, menysteniment, estigma i processos judicials i d'atenció massa llargs i dolorosos. L'ONG Save The Children s'ha fixat en com els països nòrdics intenten evitar que el sistema judicial i d'atenció produeixi encara més dolor, i per això en els darrers anys ha presentat a l'administració catalana el projecte Barnahus. De moment, és una prova pilot d'atenció a les víctimes que funciona a Tarragona, impulsada per la Direcció General d'Atenció a la Infància i a l'Adolescència. A la Barnahus tots els serveis estan integrats i no cal que l'infant expliqui una vegada i una altra la violència que ha rebut a professionals diferents. Emilie Rivas, responsable de polítiques d'infància de Save The Children Catalunya, i Josep Ramon Juárez, coordinador de la unitat, ens expliquen en què consisteix el projecte.