"Boja", l'etiqueta per a les dones que no encaixaven

Sat, 06 Nov 2021 23:28:00 +0000

La psiquiatra María Huertas ha escrit el llibre "Nueve nombres", editorial Temporal, on narra les històries de 9 dones que van ser diagnosticades amb una malaltia mental. Aquestes dones van estar tancades en una institució mental durant més de 30 anys. El llibre examina els motius pels qual van acabar primer al Manicomi de Jesús, de València, per després passar a l'Hospital Psiquiàtric de Bétera. Els testimonis són demolidors. Van ser internades per ser dones, però també per la incomprensió cap a uns problemes més socials que mentals que haurien pogut ser tractats d'una altra manera. "Nueve nombres" posa de relleu que, a vegades, més que un antidepressiu o un ansiolític, sentir-se escoltades té efectes transformadors.