Jordi Reviriego, metge: "Deixem que les criatures experimentin amb el seu gènere"

Sat, 02 Jul 2022 22:28:00 +0000

Des de petits se'ns posa en capsetes que tenen unes característiques que per a molts són inamovibles. Si tens penis vas a una capsa, si tens vulva en una altra. Però la realitat no és tan binària, ja que hi ha criatures que de ben petites no s'identifiquen amb el gènere que els van assignar al néixer. Parlar de menors trans costa perquè hi ha molts prejudicis i malentesos sobre la qüestió. Hi ha qui es pensa que es mutila criatures o se'ls hormona, ja des de petits. Per aclarir conceptes i idees parlem amb el doctor Jordi Reviriego, metge del Servei de Trànsit ASSIR Esquerra, del CAP de Numància, així com amb l'Olga Nadal, vocal de Chrysallis, l'Associació de famílies d'infància i joventut trans.