Què va significar pel feminisme la mort d'Elisabet II?

Sat, 08 Oct 2022 22:00:51 +0000

Durant les últimes setmanes tothom ha parlat de la mort de la reina Elisabet II, del funeral, de la successió i d'altres aspectes de la premsa del cor. Però hi ha una qüestió que ha passat desapercebuda. Més enllà de si som monàrquics o no, amb la mort de la reina d'Anglaterra, i des del punt de vista feminista, ha desaparegut una dona, una dona gran i una dona gran amb poder, un fet força singular. Les dones grans no solen tenir poder. Quan són grans, normalment desapareixen del mapa o canvien d'aspecte físic perquè ni l'experiència ni la vellesa són valors que s'esperen d'una dona. Elisabet II es va escapar de tots aquests condicionants. En parlem amb Annabel Hancock, doctoranda d'Història al Saint John's College de la Universitat d'Oxford.