Ivana Punsoda, l'arquitecta que fa murs de pedra seca

Sat, 20 Nov 2021 23:31:00 +0000

Les pedres, com tot el que es refereix a la construcció, sempre s'ha pensat que és una feina d'homes. Una feina pesada que exigeix força. Però ja sabeu que això és un invent dels que no volen moure les coses de lloc. La pedra seca, o la pedra en sec, és una de les formes més antigues de construcció que hi ha al nostre país i que podeu veure en marges, basses o paravents. La gràcia és que les pedres, a causa del pes, fan que el mur s'aguanti sol. Per fer això, no només s'ha de tenir força, sinó destresa i, sobretot, una mirada del detall. D'això en sap molt una de les poques dones que fa pedra en sec als Països Catalans, la Ivana Punsoda. Ella és arquitecta i també margera.