Avortament lliure i gratuït per a tothom, segur?

Sat, 30 Oct 2021 22:28:00 +0000

L'avortament està garantit a Catalunya, però més de 10 anys després que s'aprovés la llei que ho permet, el circuit públic encara és confús per a moltes persones. La desinformació, l'objecció de consciència, el desinterès de les institucions i la falta de formació dels professionals de la sanitat pública per atendre la demanda fan que més de la meitat de les dones que decideixen interrompre l'embaràs es paguin el seu avortament quirúrgic a clíniques privades, quan és un servei que s'ofereix des de la sanitat pública. En parlem amb Sílvia Aldavert, coordinadora de l'Associació pels Drets Sexuals i Reproductius, i amb Elisa Llurba, directora del Servei de Ginecologia i Obstetrícia de l'Hospital de Sant Pau de Barcelona. També centrem la mirada en la situació de Lleida i les terres de l'Ebre, on, si algú vol avortar, sovint ha de mobilitzar-se fora de la seva demarcació i cobrir les despeses de desplaçament.