Megan Rapinoe, quan el futbol és reivindicació

Sat, 30 May 2020 21:00:16 +0000

Megan Rapinoe és una futbolista nord-americana que s'ha convertit en una figura de fama internacional. No només cocapitaneja l'equip de futbol femení dels Estats Units, amb el qual ha guanyat diverses copes del món, sinó que és una activista reconeguda. Des de la defensa dels drets LGTBI fins a l'equitat salarial, passant per alguna encarada amb Donald Trump, aquesta esportista ha donat molts titulars durant l'últim any. Hem parlat amb la periodista Rut Vilar per saber més coses de Rapinoe i les seves conquestes tant dins com fora del terreny de joc.