El Víbora, quan la contracultura també és masclista

Sat, 06 Jun 2020 21:00:00 +0000

El 1979 va néixer El Víbora, una de les publicacions emblemàtiques del còmic underground espanyol: irreverència, erotisme i crítica al poder n'eren alguns dels trets distintius. Avui volem parlar amb Marta Guerrero, Isa Feu i Laura Pérez Vernetti, les dones d'El Víbora, artistes que moltes retrospectives deixen de banda i que, fins ara, no han compartit el costat més desafortunat de la seva experiència. El masclisme, el paternalisme i la discriminació eren tan part de la societat espanyola de l'època com de les revistes més underground. A més, l'editora Montserrat Terrones ens dona el context històric de les dibuixants de còmic als anys vuitanta.