La "femme fatale" oblidada de la literatura catalana

Sat, 24 Apr 2021 22:03:13 +0000

Rosa Maria Arquimbau en època de la República "era una bomba", diu l'escriptor Julià Guillamón. Amb ell descobrim una escriptora plena de talent que defensava la llibertat femenina en tots els aspectes. Les seves actituds vitals, sobretot pel que fa al sexe, van resultar incòmodes per als homes i per a les mateixes dones, que la qualificaven de frívola o "fresca". Aquest fet i l'exili interior viscut durant el franquisme la van allunyar del lloc que li pertoca dins de la història de la literatura catalana.