L'agressió sexual, més enllà del consentiment

Sat, 10 Jul 2021 22:59:13 +0000

Per què es demana a les dones que atorguin el seu consentiment per tenir relacions sexuals? No és prou clar quan una dona no desitja tenir-les? Pot ser que així els homes tinguin "una coartada" per seguir agredint-les? Per què la llei espanyola entén que quan una dona està sota els efectes de l'alcohol o de les drogues està "donant permís" a l'agressor? Aquest dimarts, el Congrés va donar llum verda a la nova llei del "Només sí és sí'. En tindrem prou amb aquesta llei perquè les agressions siguin castigades com mereixen? O seguirà posant tota la responsabilitat en la dona? En parlem amb la jurista Patsilí Toledo, professora de gènere i justícia a la Universitat Pompeu Fabra de Barcelona i membre del grup de recerca Antígona de la UAB, i amb Violeta Garcia, psicòloga de l'associació AADAS que assisteix dones agredides sexualment.