Laura Latorre, educadora: "L'amor romàntic perpetua la desigualtat en les relacions"

Sat, 12 Dec 2020 23:00:00 +0000

Des de petites se'ns parla de trobar la mitja taronja, el príncep blau; i, si no és així, també es diuen vulgaritats del tipus, "se't passarà l'arròs", perquè encara perdura la idea social que una dona que no està casada o amb parella està incompleta. Per tant, encara que moltes ens resistim al mandat de l'amor romàntic -o tal com ens l'han venut, la majoria de dones patirem per amor perquè entrem gairebé sempre en un terreny desigual, on l'home i la dona no estan ni educats per igual, ni tenen els mateixos rols en la relació. A ells, una relació amorosa els reforça la seva autoestima; a nosaltres ens han dit que estimar és tenir cura de l'altre, i l'amor romàntic, està demostrat, fa que ens oblidem de nosaltres mateixes. Parlem amb Laura Latorre, educadora social i autora de "Polifonia amorosa", de l'editorial Bellaterra, i "Conjugar el amor", de l'editorial Oveja Roja.