La feina no reconeguda de sanadores, infermeres i cuidadores

Sat, 23 Oct 2021 22:28:00 +0000

Les dones sempre han curat, han alimentat i han acompanyat a tots els membres de la família. Elles són les encarregades de mantenir la vida. És un saber indiscutible en l'àmbit domèstic i privat, però que costa de reconèixer de manera pública. És més, les cures institucionalitzades i oficials, és a dir la medicina, sempre ha estat en mans dels homes. Des del moment que el saber mèdic es comença a configurar, els coneixements d'aquestes dones són perseguits i invisibilitzats. Així, les sanadores són tractades com a bruixes i esborrades de l'esfera pública. Hem d'esperar temps per començar a trobar senyals que aquest saber té un reconeixement oficial. N'és un bon exemple Florence Nightingale, que va impulsar la infermeria moderna. Però encara avui a les infermeres els costa que se'ls reconegui la seva tasca, perquè hi ha molta ceguesa de gènere.