Per què el plaer femení és una amenaça per a alguns homes?

Sat, 23 Nov 2019 23:05:00 +0000

En els llibres de text hi veiem vulves on només es dibuixa l'òrgan reproductor femení, no s'hi inclouen mai il·lustracions del clítoris. El plaer femení continua censurat i anul·lat. Sempre es representa un model de sexualitat coitocentrista i amb l'element fàl·lic com a central. Descobrim diferents maneres de tractar el plaer femení. Parlem amb Elena Crespí, sexòloga i psicòloga, sobre l'educació sexual en la infància i, també, sobre l'evolució de les joguines sexuals; Laura Pérez Vernetti, historietista, ens descobreix la representació de la dona i l'orgasme femení en els còmics, i Marian Company, il·lustradora de manga i professora a l'escola Joso, ens introdueix en el plaer de la dona en la cultura japonesa.