Carlota Sánchez, historiadora: "La por dels homes de perdre el poder ha invisibilitzat les dones"

Sat, 21 Nov 2020 23:05:00 +0000

Tota la història s'ha explicat a partir del paper dels homes: els herois de guerra, els opressors, els dictadors, els presidents, els emperadors. Molt poques dones han saltat a les pàgines de la història. I quan es parla de revolucions, no és una excepció. Els que s'enduen la medalla són els homes. Sabíeu que la Revolució Russa del 1917 la van capitanejar les dones? Coneixeu el paper de les dones en la revolució dels clavells més enllà de la florista que li va donar nom? Sabíeu que la Revolució Francesa no va tenir en compte les dones i van ser elles les que van haver d'alçar-se de nou per aconseguir ser ciutadanes de primera? En parlem amb Carlota Sánchez Vidal, investigadora del Departament d'Història Contemporània de Gènere de la UB.