Grups de lactància, suport en els moments més vulnerables

Thu, 09 Nov 2023 22:05:00 +0000

Ser mare, diuen, és una de les alegries més grans de la vida d'una dona. Però també un trasbals. Les hormones, la manca de son, els nervis de fer-ho bé, el desconeixement, la por i la inseguretat acostumen a jugar una mala passada, sobretot a les mares primerenques. Especialment amb el tema de l'alletament tothom hi té sempre una opinió o alguna cosa a dir. Visitem el grup de lactància de la ludoteca El Galliner de Barcelona i parlem amb la pediatra del CAP Horta i consultora de lactància, Hortènsia Vallverdú, i algunes de les dones que hi assisteixen.