Mònica Bernabé: "Quan tenia depressió em vaig convertir en molt bona actriu"

Mon, 02 Oct 2023 21:06:00 +0000

Mònica Bernabé és igual a Afganistan; és la periodista que més anys s'hi ha estat. No exagerem si diem que ha posat l'Afganistan al mapa per a molta gent, tot i que afirma que no cal anar fins allà per trobar drames socials. Va viure-hi durant 7 anys i 8 mesos, treballant com a freelance pel diari El Mundo, i després hi ha tornat infinitat de vegades. Ara, sota el títol "Crónica de un fracaso, Afganistán, la retirada", denuncia, entre altres coses, la hipocresia de la comunitat internacional cap a l'Afganistan, i també cap a unes ciutadanes, les dones afganeses, que sempre han sigut, diu Mònica Bernabé, ciutadanes de segona. Però és també un llibre personal, un llibre sobre la pèrdua de la fe en l'ofici i on la salut mental és també protagonista: "Si no vius una depressió, no pots imaginar-te la brutalitat del que és."