Montserrat Torrent: "Els feia ràbia que toqués l'orgue, perquè creien que era una cosa d'homes"

Sat, 07 Nov 2020 23:05:00 +0000

En el nostre programa d'avui parlem de dones que es van enfrontar a la màquina, a molts tipus diferents de màquines i artefactes per fer música. D'això en sap molt Montserrat Torrent, una estudiant de piano que un dia va descobrir l'orgue, aquell instrument de dimensions descomunals que funcionava amb tubs, de sonoritat solemne i que principalment estava a les esglésies on hi havia capellans que només volien veure dones resant i no que hi anessin a interpretar cap instrument. Ella va acabar amb totes les barreres, i s'ha convertit ara que té 94 anys amb la degana de l'orgue al nostre país. Ha fet milers de concerts, ha gravat discos i s'ha dedicat a l'ensenyament al Conservatori Municipal de Barcelona, i la seva llarga llista de deixebles encara l'escolten atents per entendre com ho fa aquesta virtuosa.