La conservació-restauració, en mans de les dones, i precaritzada

Sat, 09 Apr 2022 22:28:00 +0000

Quan pensem en el món de la conservació restauració ens ve al cap la imatge d'una dona amb una bata blanca i un pinzellet davant un quadre. Però la conservació-restauració és molt més que això. Sabíeu que un 86% de les professionals del sector de la conservació-restauració són dones? Unes dones que pel simple fet de ser-ne, es pensa que són ideals per encarregar-se de les cures del patrimoni. Una professió majoritàriament femenina que justament per això té poca valoració social i unes precàries condicions laborals. Parlem amb la presidenta de Conservadors-Restauradors Associats de Catalunya, Mercè Gual, i amb la conservadora-restauradora arqueològica Anna Bertral per saber més coses sobre les característiques i problemàtiques d'aquest ofici tan feminitzat.