Anabel Vélez, periodista: "A les sèries, per arribar al poder, sent dona, s'ha de patir molt"

Sat, 18 Apr 2020 21:00:00 +0000

Si parlem de dones a les sèries ens venen al cap noms com Daenerys Targaryen, de "Joc de trons", Jessica Fletcher o Roseanne. La llista és llarga. Depenent de les èpoques, els estereotips s'acumulen: dones policies amb roba ben estreta, infermeres sexis o senyores grans que fan gràcia perquè no són una amenaça per a ningú. Els personatges femenins han anat evolucionant, però tant com voldríem? Estan realment empoderades les dones a les sèries? Són elles les protagonistes de la seva pròpia historia? N'hem parlat amb la periodista Anabel Vélez, autora del llibre "Mujeres en las series", editat per Redbook Ediciones.