Rescatant les masies que l'administració ha abandonat

Sat, 09 Apr 2022 22:32:00 +0000

La Marta Lloret és coneguda a les xarxes socials com la "caçadora de masies". Una dona que es guanya les garrofes fent de tècnica de patrimoni, però quan acaba la feina, no contenta amb el fet de treballar les seves hores, es rasca la butxaca i, amb tot l'esforç personal, agafa el cotxe i se'n va a inventariar masies de Catalunya, moltes abandonades i en mal estat. No té cap administració darrere, només les seves ganes i il·lusió per descobrir-nos a tots un patrimoni únic. Fa unes setmanes, vam acompanyar la caçadora de masies, la Marta Lloret, fins a una masia del segle XII, a Tagamanent, situat al parc natural i reserva de la biosfera del Montseny, on hi viu l'Esther Parellada. La casa té de nom el Bellit, és una meravella i l'Esther ens ha obert les portes.