Les catòliques s'uneixen a la lluita del 8M per reclamar paritat dins l'Església

Sat, 25 Jan 2020 23:05:00 +0000

El #metoo i la revifalla del moviment feminista dels últims anys no ha passat de llarg per les dones de l'Església. Per això, les catòliques barcelonines s'han unit en un col·lectiu anomenat "Alcem la veu" de cara al proper 8 de març. Creuen imprescindible la transformació de l'Església, que consideren una institució jeràrquica, patriarcal i masclista, i demanar-hi la paritat de gènere. Parlem amb Alba Martorell, d'Acció Catòlica General, i Noemí Ubach, del Moviment de Professionals Catòlics de Barcelona, sobre els objectius i la missió d'"Alcem la veu"; i amb Marta López Ballalta, pastora de l'església protestant de Barcelona-centre, que ens explica el punt de vista dels creients protestants.