Katherine Angel: "Que una dona no expressi un consentiment clar, no els dona dret a agredir-nos"

Sat, 10 Jul 2021 22:50:16 +0000

Katherine Angel és una sexòloga molt coneguda a Anglaterra pels seus llibres. Doctora en història de la sexualitat i psiquiatria per la Universitat de Cambridge, acaba de publicar un nou llibre, "El buen sexo mañana", editat al nostre país per Alpha Decay, un llibre intel·ligentíssim i, sobretot, ple de reflexions sobre allò del que pocs s'ocupen. Com podem tenir relacions sexuals en l'era del consentiment. A les dones se'ns exigeix sempre. Hem de saber què volem en tot moment i hem de saber expressar-ho, ser molt clares, dir no, però tot és tan clar sempre? I el més important: és només responsabilitat de la dona saber el que vol i com ho vol? Angel ens parla del desig de les dones en l'era del consentiment, sense dogmes. Vam parlar amb ella des de la seva casa de Londres.