Patrick Radden Keefe: "Per Dolours Price, el feminisme era agafar una pistola"

Sat, 24 Oct 2020 22:10:00 +0000

Moltes vegades parlem de les dones que pateixen violència i en el programa d'avui també ho farem, com és lògic, però també volem investigar el comportament de les dones en una societat violenta. Fa pocs dies ha sortit a la venda un llibre de Patrick Raden Keefe, un escriptor del New Yorker. El llibre, segur que l'heu vist, es diu "No diguis res" i l'ha editat Periscopi. Bàsicament, explica la història de l'IRA, l'Exèrcit Republicà Irlandès, a partir del punt de vista, sobretot, de dues dones: d'una banda, Dolours Price, una de les primeres oficials de l'IRA, juntament amb la seva germana, Marian Price, i, per l'altra, Jean McConville, protestant i mare de deu fills que va ser segrestada davant d'ells i assassinada a sang freda per un comando de l'IRA del qual formaven part les dues germanes Price.
Les dones també poden ser violentes, però com exerceixen la violència? Què hi ha al darrere d'aquesta decisió?