Mary Santpere, l'artista que va trencar motlles

Sat, 29 May 2021 22:02:34 +0000

Mary Santpere va ser una de les figures més polifacètiques i incansables de la comèdia catalana. Actriu de teatre i cinema, pallassa, locutora, monologuista; treballava en qualsevol mitjà i feia morir de riure anés on anés. El seu pare, Josep Santpere, gran actor català, li va inculcar l'amor pel teatre des de ben petita. La Mary era una dona altíssima amb una bellesa poc convencional per la qual se la coneixia com "la fea de España". Però ella sabia perfectament que la bellesa se'n va. L'humor es queda.