Contra el clixé: la dona a la guerra

Sat, 30 Jan 2021 23:00:00 +0000

Quan pensem en la guerra, o fins i tot, en la representació de la guerra: a les pel·lícules, la literatura i l'art, sempre veiem homes, soldats a les trinxeres, soldats anant a la guerra, tornant-hi, amb fusells, ferits, sempre homes. Tot aquest imaginari ens ha portat la majoria a pensar que les dones, durant les guerres, han tingut un paper secundari, que s'han quedat a casa a tenir cura de les criatures i a fer el dinar. Res més lluny de la realitat, en la majoria de guerres del segle XIX i XX, les dones hi han tingut un paper actiu, però com i de quina manera? En parlem amb Susanna Tavera, historiadora i catedràtica emèrita jubilada d'Història Contemporània a la Universitat de Barcelona.