Deborah Levy: "Les dones hem d'aprendre a interrompre"

Sat, 16 Jul 2022 22:10:00 +0000

L'escriptora sud-africana Deborah Levy va viure una situació traumàtica que li va canviar la vida per sempre: va veure com el seu pare, mà dreta de Nelson Mandela, acabava a la presó durant l'apartheid. Durant anys va perdre la veu, només va recuperar-la amb l'escriptura. Parlem amb ella sobre com la va afectar aquest fet. També li preguntem per la trilogia que l'ha fet més famosa: "El cost de viure", "Coses que no vull saber" i "Propietats reals", tres llibres que ha editat Angle Editorial, amb traducció de Marina Espasa, i que són un resum de la vida de l'escriptora. Cada llibre correspon a una dècada: la dels 30, la dels 40 i la dels 50. Un viatge per la seva vida, però també un viatge a través de l'empoderament col·lectiu de les dones.