"No és una dona... és un soldat!"

Sat, 30 Jan 2021 23:03:23 +0000

Descobrim com pot ser de cruel la guerra quan la relaten les dones que l'han viscut en primera línia de combat. Uns testimonis que normalment són obviats de la història i desprestigiats per la mateixa societat que les hauria de tractar com a heroïnes. Això és el que va passar amb el gairebé milió de dones russes que es van allistar a l'Exèrcit Roig durant la II Guerra Mundial. Dones que van viure el retorn de la guerra amb culpa, soledat i silenci fins que la periodista i escriptora Svetlana Aleksiévitx en va recollir el testimoni amb "La guerra no té cara de dona". Una obra que li va valer el Premi Nobel de literatura l'any 2015.