Dones transformadores: canviar el poble des de dins

Wed, 19 Jun 2024 21:05:00 +0000

Moltes vegades quan parlem de masclisme pensem en situacions que tenen lloc en zones urbanes. Però què passa a les zones rurals? El patriarcat és el mateix a tot arreu, però en zones rurals pesa encara més. Les dones estan menys visibilitzades, els rols estan més establerts i més marcats, i plantar-hi cara costa molt més. "Lleida, terra de dones transformadores" té l'objectiu de visibilitzar o donar a conèixer les dones de l'espai rural que plantegen i generen canvis en el seu entorn. Anem fins a Maldà, a la comarca de l'Urgell, per parlar amb quatre d'aquestes dones.