Vero Boquete: "Que les dones juguin a futbol encara es veu com una agressió"

Sat, 30 May 2020 21:00:00 +0000

Vero Boquete és una de les millors futbolistes del planeta. Després de jugar a diversos equips del món, entre els quals hi ha l'Espanyol (que sabem que estima per sobre de tot), ara viu i juga als Estats Units amb el Utah Royals FC, a la lliga americana de futbol femení, una lliga on l'expectació i l'interès pel futbol femení supera el del futbol jugat per homes. Aquesta gallega de 33 anys ha estat capitana de la selecció espanyola, va ser la primera espanyola a jugar a la lliga americana i la primera a guanyar una Champions, i sens dubte és la primera dona esportista que té un estadi amb el seu nom: l'antic Estadi de San Lázaro de Santiago de Compostel·la es diu, des de fa uns anys, Estadi Vero Boquete de San Lázaro. Podria quedar-se amb tota aquesta glòria, però des de l'inici la Vero ha aprofitat la seva situació de privilegi per fer sentir la veu de les dones.