La música de Sandra Monfort: "Les dones tenim molta ràbia i s'ha de poder treure d'alguna manera"

Wed, 29 May 2024 21:05:00 +0000

"Moreneta" és una cançó dedicada a la memòria de l'àvia. I és l'última cançó del disc "La mona", que es diu així perquè és el joc de cartes al qual Sandra Monfort, compositora, guitarrista i cantant valenciana, jugava amb la seva àvia quan era petita. Ha vingut des d'Alacant per actuar a la sala Paral·lel 62, en un concert emmarcat en la programació del Primavera a la Ciutat.