L'abandonament dels fills, l'estigma que arrosseguen les guerrilleres de les FARC i Sendero Luminoso

Sat, 30 Nov 2019 23:00:00 +0000

Entre els 60 i els 70 van néixer dos moviments guerrillers a Llatinoamèrica, les FARC a Colòmbia i el Sendero Luminoso a Perú. Les dones que en van formar part van abraçar la guerrilla per fugir de la violència, la pobresa i la marginació. I no van ser poques. Per formar part de la lluita, moltes d'elles es veien obligades a abandonar els seus fills, un fet molt dolorós. Parlem amb una excombatent de les FARC, Liliana Obando, sobre la seva experiència en la lluita guerrillera; Cati Canyelles, antropòloga, ens explica l'oportunitat que ha tingut en conèixer guerrilleres del Sendero Luminoso; i Liliana Zambrano, consultora en processos de pau i conflictes, també ens parla sobre les FARC.