La masculinitat construïda cremant "gasofa"

Sat, 19 Feb 2022 23:32:00 +0000

Ens diuen que les dones cridem massa, que xerrem massa, se'ns diu histèriques, lloros, n'hem parlat moltes vegades, però, en canvi, es diu ben poca cosa i s'assumeix perfectament aquell soroll de tub d'escampament trucat, aquella pitjada a l'accelerador a la matinada, aquell cotxe on es veu més el tub d'escapament que cap altres cosa. "Mira quin tros de cotxe", diuen! Com més gran millor, com més llarg millor, com més potent millor. El fuel és la viagra d'alguns homes, fins i tot una mostra d'erotisme masculí. Només cal que penseu en C. tangana, "llorando en mi limo¿" D'exemples en trobarem a totes les cantonades i, sobretot, no us deixaran dormir. De tot això n'ha sortit una exposició sota el títol de "Petromasculinitats", que s'ha pogut veure al centre d'art contemporani Bòlit de Girona fins fa pocs dies. Comissariada per Arnau Horta i els Cabosanroque. En parlem amb la Laia Torrents, la meitat de Cabosanroque.