Sara Moreno, sociòloga: "La Covid-19 accentuarà, encara més, la desigualtat de gènere"

Sat, 25 Apr 2020 21:00:00 +0000

La feina del treball de cures, que majoritàriament fan les dones, s'ha invisibilitzat en la gestió de la crisi de la Covid. La majoria de dones han vist triplicada la seva feina a les llars, i també en l'àmbit laboral són les que s'enduen la pitjor part de les conseqüències de la pandèmia. Moltes deixaran la feina per preservar la de la parella; unes altres han estat a primera línia als hospitals com a infermeres, netejadores i treballadores de la llar, però sense el reconeixement que es mereixen. Parlem de tot això amb la sociòloga de la UAB Sara Moreno, especialista en temps, treball i gènere.