L'ofici perdut de les trementinaires

Sat, 08 May 2021 22:02:03 +0000

A la vall de la Vansa i Tuixent, a la comarca de l'Alt Urgell, hi trobem l'ofici perdut de les trementinaires. Moltes dones, entre els segles XIX i XX, van aprofitar els seus coneixements sobre les herbes remeieres i els ungüents per millorar la paupèrrima economia familiar. Durant molts mesos, les trementinaires, acompanyades només per una aprenenta, feien rutes a peu arreu del territori català per vendre els seus productes. Un ofici ple de valor, esforç i saviesa que descobrim amb Lina Sevillano, directora del Museu de les Trementinaires, i amb Suzette Böhringer, la seva darrera deixebla.