Les dones aixequen la veu a ritme de cuplet i copla

Sat, 16 Oct 2021 22:28:00 +0000

El cuplet i la copla són dos gèneres musicals que van suposar un cant a la llibertat per a moltes dones: les intèrprets, que feien sentir la seva veu des dels escenaris, i les que escoltaven els versos des de casa, a través del gramòfon. Del que va suposar la irrupció de la dona al món de l'espectacle en parlem amb Pepa Anastasio, professora de Literatura i Estudis de Gènere de la Universitat de Hofstra, a Nova York. També entrevistem Sara Arguijo, periodista especialitzada en flamenc, que ens explica com el franquisme va intentar apropiar-se de la copla, tot i que no ho va aconseguir mai.