L'emperadriu i la papessa, les dues dones del tarot

Sat, 23 Apr 2022 22:02:00 +0000

Una carta és un paper i paraules escrites però també és un símbol. La història que us expliquem va de cartes, però sobretot de correspondència. És la correspondència entre dos ànimes i dues persones, una de 28 anys i l'altra de 84. Ell és un poeta despert, l'Oriol Sauleda. Ella és una mèdium i artista que hi veu clar, l'Amor Estadella. L'Oriol Sauleda i l'Amor Estadella es van conèixer, com els agrada dir a ells, quan les seves vides feien la volta a Saturn. Es van adoptar mútuament i d'aquest miracle, aviat en sortirà una correspondència que està feta de dobles lectures: de cada carta del tarot que explica l'amor, l'Oriol n'ha fet un poema. Però abans d'això, ens fan un tastet amb les dues principals figures del tarot que representen una dona: la papessa i l'emperadriu.