Com podem detectar la violència masclista a l'inici d'una relació?

Sun, 19 Feb 2023 09:45:00 +0000

Quan es parla de violència masclista, sovint es posa molt el focus en les agressions físiques, però els maltractadors no agredeixen el primer dia, és un procés gradual. I en alguns casos la violència física no apareix mai, però el maltractament psicològic és igualment greu. La violència contra les dones és sempre responsabilitat de l'agressor i de la societat, mai de les víctimes, però saber els senyals que ens poden indicar que allò és el principi d'una relació de violència també és una eina d'autodefensa, tant per a les dones com per a l'entorn que les pot ajudar. L'aïllament, el menysteniment, el control, la manipulació psicològica o la possessió ja apareixen en les primeres fases d'aquestes relacions. En parlem amb la psicòloga Marta Mariñas López i dues supervivents de violència masclista.