Per què des de petites les noies pensen que la tecnologia no és cosa seva?

Sat, 05 Sep 2020 22:05:00 +0000

Quantes vegades heu sentit que els informàtics són tots uns frikis? Que s'ha de ser molt intel·ligent per estudiar una enginyeria? Que la tecnologia és cosa d'homes? Aquests estereotips i prejudicis es poden fer un lloc al cervell de molt joves i són, en part, responsables que actualment hi hagi molt poca representació femenina a les carreres científiques i tècniques. Per això hem anat a parlar amb les responsables de Young IT Girls i Enginy-Era, dos projectes nascuts amb l'objectiu de fomentar l'interès en la ciència i la tecnologia entre les noves generacions d'estudiants.