Malalties cardiovasculars i respiratòries: com ens afecten a les dones?

Sat, 17 Dec 2022 23:05:00 +0000

A Espanya moren cada any nou mil dones més que homes a causa de les malalties cardiovasculars. Per què passa això? Si les dones tenim el doble de risc de morir quan tenim un atac de cor és perquè confonem els símptomes (sovint amb ansietat), aguantem més el dolor i triguem més a acudir a urgències. Passa una cosa semblant amb els ictus, en què les seqüeles, sobretot les emocionals, són pitjors entre les dones, especialment amb l'arribada de la menopausa, un moment crític per als infarts i ictus, i també per les malalties que afecten els pulmons, com la malaltia pulmonar obstructiva crònica. N'hem parlat amb les doctores Antònia Sambola, cardiòloga a l'Hospital de la Vall d'Hebron i especialista en la salut cardiovascular de les dones; la neuròloga i coordinadora de la unitat d'ictus a Can Ruti, Natàlia Pérez de la Ossa, i la cap de Servei de Pneumologia de Bellvitge, Salud Santos.