Mares, prou de sentir-vos culpables!

Sat, 21 May 2022 22:03:00 +0000

Les mares molts dies han d'agafar la capa de "superwoman" per compaginar la feina i la criança de les criatures. Un model de maternitat romantitzada que ens han venut i que té poc a veure amb la realitat. La maternitat és una aventura apassionant, però amb obstacles i contratemps. Les nostres mares no van tenir gaire opció: eren les responsables de les cures de fills i família. Les seves filles, en canvi, ho volen tot, treballar i ser mare, encara que la societat no ho posa fàcil. On queda la corresponsabilitat dins la parella? És realment aquest el model de maternitat per a les mares del futur? Parlem d'aquests temes amb Esther Vivas, autora de "Mama Desobedient" (Ara Llibres) i també amb la "mala madre" Laura Baena, autora de "Yo no renuncio" (Lunwerg. Planeta)