Esborrades de la història del cine per ser dones

Sat, 02 Oct 2021 22:20:00 +0000

L'època daurada del cinema clàssic ens ha seduït amb les seves grans actrius i els seus actors irresistibles. Una indústria cinematogràfica pensada, creada i dirigida per uns homes que sistemàticament ha marginat les dones. Parlem de la cara oculta d'aquest Hollywood que va menystenir especialment les dones que es van voler dedicar a la direcció. Les directores de cinema, unes pioneres en molts casos, van haver de superar molts obstacles per poder fer cinema. La majoria han caigut en l'oblit, algunes fins i tot han estat esborrades dels llibres de la història del cinema. Alice Guy, Ida Lupino i Dorothy Arzner en són algunes. Parlem amb expertes i crítiques de cinema per redescobrir aquestes carreres invisibles i reconèixer la seva feina.