La cuina "situada" la fan les dones, on són els xefs?

Sat, 29 Oct 2022 22:10:43 +0000

La cuina ha estat, històricament, un espai de trobada entre dones, tot i que mai han tingut el reconeixement que mereixien. Dues dones, amb dos projectes molt diferents entre si, s'uneixen per reflexionar sobre la cuina com a espai de trobada, de diàleg entre dones, més que no pas de subordinació, com sempre ens han fet creure. Parlem amb Marina Monsonís, artista visual i alma mater del projecte Graffiti Receptes i dels tallers de la cuina del Macba, i Lucia Zaratti, sociòloga i membre de Sindillar. Des de fa tres anys Zaratti coordina el projecte Saberes y Sabores, un servei de càtering que dona feina a 40 afiliades del sindicat, el primer sindicat independent de treballadores de la llar i de les cures creat a Barcelona amb perspectiva de gènere, classe i raça, i que va néixer el 2011.